
U jednom kur’anskom ajetu piše da je Allah Gospodar dva istoka i dva zapada. Kako ćete ovaj ajet naučno objasniti? 


* 
* 
* 
* 
* 
* 
* 

 
U jednom kur’anskom ajetu piše da je Allah Gospodar dva istoka i dva zapada. Kako ćete ovaj ajet naučno objasniti?

Časni Kur’an, zaista, kaže da je Allah Gospodar dva istoka i dva zapada. To je 17. ajet sure Er-Rahman: “Gospodara dva istoka i dva zapada …” (Er-Rahman, 17)  

U originalnom, arapskom tekstu Kur’ana imenice istok i zapad se koriste u dvojini.


ALLAH JE GOSPODAR EKSTREMA ISTOKA I ZAPADA  

Geografija nas uči da Sunce izlazi sa istoka, ali se tačka Sunčevog izlaska mijenja tokom godine. Samo u dva dana u toku godine – poznata kao ekvinociji (ravnodnevnice) – Sunce izlazi  

tačno sa istoka. Ostalih dana u godini izlazi malo sjevernije ili malo južnije. Tokom ljetne dugodnevnice, Sunce izlazi iz jedne ekstremne tačke, a tokom zimske kratkodnevnice, Sunce izlazi iz druge ekstremne tačke. Isto tako, Sunce zalazi u različitim tačkama na zapadu, u toku ljetnje dugodnevnice i zimske kratkodnevnice. Taj fenomen se lahko može posmatrati u Bombaju (u Indiji), pored obala mora ili s visokih nebodera. Ukratko, u toku godine, Sunce izlazi iz različitih tačaka s istoka i zalazi u različite tačke na zapadu. Dakle, kada Kur’an kaže da je Allah Gospodar dva istoka i dva zapada, to može upućivati na oba ekstrema Sunčevog zalaska na istoku i na zapadu.


ALLAH JE GOSPODAR SVIH ISTOKA I SVIH ZAPADA  

***[Arapski](https://pitajucene.com/search/arapski/questions/ "Arapski search")*** jezik ima dvije vrste množine. Jedna je dvojina (dual), tj. množina na dva objekta. Druga množina se odnosi na nešto čega ima više od dva, tj. tri i više. U suri Er-Rahman, u spomenutom ajetu, stoje riječi “mešrikajni wel-magribejni”, što predstavlja dvojinu dva istoka i dva zapada. A sada, razmislite o sljedećem ajetu: “I ja se kunem Gospodarom istoka i zapada… ” (El-Me’aridž, 40) 


U arapskom tekstu stoje riječi “mešarik” i “megarib”, što je množina koja se odnosi na tri i više. Iz toga se zaključuje da je Allah Gospodar svih tačaka na istoku i na zapadu, svih ekstrema izlaska i zalaska Sunca. 


\_\_\_\_\_\_\_\_\_


Iz knjige “ODGOVORI NA ZABLUDE O ISLAMU 2.dio”  

Autor: Dr.***[Zakir Naik](https://pitajucene.com/search/Zakir+Naik/answers/ "Pretraži odgovore od dr. Zakir Naik")***


Preuzmite PDF knjigu ovdje: <https://pitajucene.com/wp-content/uploads/2019/07/Odgovori-Na-Zablude-U-Islamu-2.pdf>


